Анатоль Васілевіч Макараў

Анатоль Макараў (нар. , Ратамка) — беларускі футбаліст, паўабаронца расійскага клуба «Сочы».

 Клубная кар’ера 
Выхаванец жодзінскага «Тарпеда-БелАЗ», з 2013 года гуляў за дубль клуба, дзе з часам замацаваўся ў складзе. У 2015 годзе зрэдку трапляў у заяўку асноўнай каманды, але на поле не выйшаў. У лютым 2018 года разам з братам Сцяпанам на правах арэнды далучыўся да «Слоніма-2017», дзе неўзабаве стаў адным з асноўных ігракоў.

У лютым 2019 года перайшоў у «Смалявічы». Стаў іграком стартавага складу і дапамог камандзе выйсці ў Вышэйшую лігу. У 2020 годзе заставаўся асноўным іграком каманды ў Вышэйшай лізе, аднак не здолеў выратаваць «Смалявічы» ад вылету. У снежні 2020 года па заканчэнні кантракта пакінуў клуб.

У студзені 2021 года вярнуўся ў «Тарпеда-БелАЗ». У сезоне 2021 пераважна выхадзіў на замену, у 2022 годзе стаў часцей з’яўляцца ў стартавым складзе каманды. У пачатку 2023 года заставаўся на лаўцы запасных, пасля з-за забароны Міністэрства спорту і турызму быў выключаны з заяўкі клуба і не прымаў удзел у афіцыйных матчах.

У ліпені 2023 года падпісаў кантракт з тульскім «Арсеналам». У чэрвені 2024 года пакінуў тульскі клуб і неўзабаве стаў іграком «Сочы».

 Дасягненні 
 Уладальнік Кубка Беларусі: 2023

 Статыстыка выступленняў 
СезонДывізіёнКлубМатчыГалы 2013  дубль  Тарпеда-БелАЗ  9  0 2014  дубль  Тарпеда-БелАЗ  31  0 2015  дубль  Тарпеда-БелАЗ  26  5 2016  дубль  Тарпеда-БелАЗ  30  2 2017  дубль  Тарпеда-БелАЗ  30  9 2018  Д2  Слонім-2017  26  3 2019  Д2  Смалявічы  26  5 2020  Д1  Смалявічы  27  3 2021  Д1  Тарпеда-БелАЗ  16  0 2022  Д1  Тарпеда-БелАЗ  25  0 2023 (1)  Д1  Тарпеда-БелАЗ  0  0 2023/24  Д2  Арсенал  31  2

 Грамадзянская пазіцыя 
Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

 Крыніцы 

Катэгорыя:Футбалісты Беларусі
Катэгорыя:Ігракі ФК Тарпеда-БелАЗ
Катэгорыя:Ігракі ФК Слонім-2017
Катэгорыя:Ігракі ФК Смалявічы
Катэгорыя:Ігракі ФК Арсенал Тула
Катэгорыя:Ігракі ФК Сочы